
Din noianul de versuri alcătuit ^ şi cân¬ 
tate de, poeţii anonimi ai poporului, am spi 
cuit câteva mărgăritare şi am întocmit salba 
ce o înfăţişez aici iubitorilor de scumpetur' 
literare. Ştiu ca se găsesc unii pretenţioşi şi 
blazaţi care vor strâmbă din nas sau vor face 
ochii mici la vederea acestor măestrii ale 
mpzei celor smeriţi, dar ştiu deasemenea că 
qlâturea de ei sunt Şi suflete sănătoase şi 
largi, in stare a pricepe şi gustă frumuseţa 
sub toateţ înfăţişările ei, dela cea mai rafi¬ 
nată şi complicată până la cea mai simplă 
şi primitivă. 

Admiratorul florilor, oricât de obişnuit 
ar fi cu fastuoasa floră a parcurilor imperi¬ 
ale, nu încetează de-a prefui candoarea flo¬ 
rilor de câmp. Cine va putea spune că nu 
sunt şi acestea frumoase şi că nu-l încântă 
cu parfumul şi colorile lor? Evanghelistul zice 
— şi cine va spune că nare dreptate ? — că în¬ 
suşi Solomon, în toată mărirea lui, nu s'a îmbră¬ 
cat mai frumos ca una din florile câmpului. 

Din asemenea flori de câmp e făcut 
mănunchiul de faţă. El e menit să procure 
cetitorului român o îndoită mulţumire : una 
estetică, poezia în sine, şi a doua de ordin 
naţional, întru cât îl va încredinţa că geniul 
poporului român e capabil de a se .ridică 
până la o concepţie poetică superioară. 

G. MURNU. 

DIN BANAT 


Dupâ E. Hodoş 
Cântece bănăţene, (^aran ebe.* 

1 . 

Mi-a trimis bădiţă dor 
Pe-o foae din via lor; 
l-am trimis dorul acasă 
Pe-o frunză din via noastră^ 

Mi-a trimis dorul din ţara 
Pe trei fire de săcară; 

Eu ’napoi i l-am trimăs 
Pe trei fire <^e ovăz, 


— 9 — 


www.digibuc.ro 



Am avut o cărăruşă 
Pân’ la mândra mea la uşă 
Şi s’a pus un blăstemat 
Cărăruşă mi-a astupat 
Tot cu pari şi cu nuele, 
Şupărarea mândrei mele! 
Dară supărarea mea 
Că nu pot merge la ea! 

Colea ’n sat într’o grădină 
Prinse dorul rădăcină 
Şi-aş vki să-l iau cu mine, 
Şapte rădăcini îl ţine, 

Şi-aş voi să^-1 iau acasă, 
Şapte rădăcini nu-1 lasă. 

4 . 

Mândruliţă, pup de crin, 

Sa-ţi sărut dragostea ’n sân,. 
Tu n’auzi cum eu suspin. 

Nu suspin că mi-i prea bine r 
Ci suspin de dor de tine, 

Nu suspin, că mi-i uşor. 

Ci suspin, că stau să mor 

Firicel de iarbă crudă, 

Mulţi mai au pe mine ciudă. 
Lasă ciudă să le fie, 

Tot iubesc ce-mi place mie. 
Când ar fi după duşmani, 
Mi-ar vinde carnea pe bani, 
Cu cantar ar cântări-o 
Şi cu chil’ ar târgui o. 

Foae verde floricea, 

De-aşi şti eu pe maicâ-ta, 
M’aş băga slugă la ea 
Şi-aş sluji mare robie 
Fără bani, fără simbrie 
Numai să-mi fii dragă mie. 

Cine crede dorului 
Are casa cucului 
Şi odihna vântului. 


8 . 

Frunză verde de susai, 
Pusei şaua pe doi cai 
Şi plecai 
Cu ei la rai. 

Nici la rai nu poţi să stai 
De mirosul florilor 
Şi de dorul fetelor. 

9 . 


Codrule, codruţule, 

Bunule, drăguţule, 

Ian desfă-ţi cărările, 

Să-mi duc supărările, 

Dorul mândrei arzător, 

Că, mă face călător. 

Plouă, plouă, iafba creşte, 
Dorul mândrei mă topeşte, 
Plouă, plouă, iarba ’nspică, 
Dorul mândrei j*ău mă strică, 
Inima mi se despică. 

Câte fiori pe iaz în sus 
Toate cu badea le-am pus, 
Cu dragul le-am presădit^ 
Şl cu dorul le-am plivit, 

La udat le-am sărutat, 

La ’nflorit ie am - adunat, 
Lui bădiţa { le am dat 
Sa *le poarte ’n pălărie, 
Drag să-mi fie, numai mie 

11 . 

Doamne, că frumoasă-i lumea r 
Când înfrunde şi pădurea ! 
Doamne, cât de greu e doru 
Când înfrunde şi bujoru! 

12 . 

De-aici pân’ la neic’ al meu 
Nu-i nici' drum şi nici părău, 
Numai singur dorul meu. 
De^aici pân’ la neic’ al meu 
Nu-i nici deal, nu-i nici cărare,. 
Numai dorul meu cel mare. 

13 . 

Frunzuliţă iarbă neagră, 
ăiculiţa mă întreabă : 

— Rău ^ la străin ori ba ? 

— Taci, măicuţă, nu ’ntreba, 
Ci te uită ’n faţa mea 

Că>i galbenă ca ceara 
Şi e verde ca iarba. 

Pe cel deal verde frumos 
Suie un voinic fălos 
Cu cal negru mângăios. 

— Frunză verde de dudău, 
De ce calci, murgule, rău ? 
Ori ţi-i greu trupşorul meu ? 

— Nu mi-i greu 
Ci 

Că mă ’ncaleci tu pe mine 
Şi gândeşti numai la tine 
Şi mi-apuci pe cel troian, 
Şezi cu mândra la divan. 
Tu mă strângi cu f âele, 

Mă tai cu călcâele 
Şi te bagi cu mândra ’n birt, 
Pe mine mă legi la stâlp 
Să mâne piatră şi pământ, 

Tu numeri păhărelele, 

Eu număr nuielele. 

15 . 

Până fui la mama fată, 

Mâneai pâne nesărată, 

Nesărată, din săcară, 

Cernită prin sită rară, 

Şi*o mâneam cu drag pe-afară„ 
Dar de când mă măritai, 

Pâne tot de grâu mâneai, 

Cernută piin sită deasă 

Şi-o mâneai plângând prin casă. 

Frunză verde-a spinului, 
Aşă-i casa străinului 
Ca şf casa socrului: 

Din afară e cu var, 

Din lăuntru i cu amar. 

Dar casa măicuţei mele 
Din afară-i cu nuele, 
■Năuntru’i faguri de miere. 

DIN ARDEAL 


După Iarnik şi Bărseann 

Doina şi strigături, Braşov 18G5 


16 . 

Dorul meu pe uqde pleacă 
Nu-i pasăre să-l întreacă; 

E mai repede ca vântul. 

Ca fulgerul şi ca gândul. 
Până ce clipeşti odată, 
Incunjoară lumea toată, 
Pân’ clipeşti de două ori 
A sburat mai sus de nori. 

Mult mă’ntreabă inima 
De mi-i dor de cineva; 

Foae verde de scumpie, 

Cum se poate să nu-mi fie ? 
Când şi muntele că-i munte 
Şi ’ncă are doruri multe 
Cu luna, cu negura, 

Cu iarba şi cu frunza 
Şi cu mierla săraca i 

Rele-s, bade, frigurile 
Da-s mai rele dragostile. 
Maica din friguri mă. scoate^ 
Dar din dragoste nu poate. 
Maica ’mi zise că mă scoate 
Dela câte, dela toate ; 

Dela doua nu mă poate, 

Dela mândra, dela moarte. 

De n’ar fi ochi şi sprâncene,. 
N’ar mai fi păcate grele, 

Dar ochi şi sprâncene sânt 
Şi păcate pe pământ. 

Ochii şi sprâncenele, 

Ele fac păcatele. 

Frunză verde mărăcine, 
Du-mă, bade, şi pe mine 
Unde mergi în ţări străine. 
Fă-mă panâ’n pălărie 
Ca eu umbră să-ţi dau ţie. 
De ţi-ar fi aşa ruşine, 

Fă-mă brâu pe lângă tine. 
De ţi-ar părea brâul greu, 
Fă-mă lumină de său 
Şi mă pune’n sânul tău. 
De-i vedea că mă topesc, 
Suflă să mă răcoresc. 

Fă-mă lumină de ceară 
Şi mă pune subsuoară 
Şi mă du cu tine’n ţară. 
Că eu unde oii» însera 
Calea ţi-o voiu lumina 
Oamenii te-or întreba: 

Ce lumină e asta ? 

Atunci tu vei cuvânta: 

— Asta-i lumină de sâu r 
Dragoste din satul meu, 
Asta-i lumină de ceară, 
Dragoste din a mea ţară. 

Sus e luna, jos e noru, 
Departe-i badea cu doru. 
Noru-i jos şi luna-i sus, 
Departe-i bădiţa dus. 

De-aş şti, bade, c’ai veni, 
Drumul ţi l-aş şindrili 
Tot cu şindrile de fag 
Pân’la noi, bădiţă, ’n prag. 

Frunză verde de trifoi, 
Ce-i asta, mândro, de noi 
Sămănat-am grâu de vară 
Şi-a eşit numai secară; 
Sămănat-am busuioc 
Şi-a eşit pară de foc, 

23 . 

Bat-o cruciuliţa lele, 

N’avu cum să nu mă ’nşele, 
C’o văzui albă la piele 
Şi la grumaz cu mărgele 
Şi cu buze subţirele 
Şi’n degete eu inele — 

Inima ’i era de fiere! 

24 . 

Măi bădiţă, chică creaţă, 
Mână boii pe fâneaţă 
Şi-i adu de dimineaţă 
Şi-i leagă de Irei proptele 
Cu trei fire de mărgele 
Şi vin’ la noi de mă cere. 
De m’or da, de nu m’or da, 
M’a da frunza şi iarba 
Şi cu tine voiu pleca. 

Cine n’are dor pe vale 
Nu şti’ luna când răsare - 
Şi noaptea câtu-i de mare. 
Cine n’are dor pe luncă, 
Nu şti’ luna când se culcă 
Şi noaptea câtu-i de lungă. 


37 

26 . 

Mă bădiţa, păr galbăn, 

De dorul tău mă leagăn. 
Cum se leagănă iarba 
Când o taie cu coasa. 
Cum o taie, pică jos 
Şi cum pică, ’ngălbeneşte: 
Aşa dorul mă topeşte. 

27 . 

Vai, mândruţo, gura ta 
Pentru multe nu o-aş da, 
Pentr’un galben, pentru doi 
Galbenii, mândro, se gata 
Guriţa ta niciodată. 

28 . 

In pădure duce-m’aş 
Frunză verde rupere-aş, 

Pe genunche pune-o-aş, 
Slovă neagră scriere-aş 
La mândra trimite o-aş 
Ca să vază 
Şi să crează 

Că precum e slova neagră, 
Aşa mi-i inima ’ntreagă, 

Şi precum e slova scrisă 
Aşa mi-i inima ’nchisă. 

Măi bădiţă bădişor, 

Nu-mi trimite atâta dor 
Pe gurile tuturor, 

Că n’am vreme să-l doresc, 
Ziua lucru şi muncesc 
Noaptea voiu sâ odihnesc. 
Trimite-mi mai puţintel 
Şi vih’ singur tu cu el. 

Vin’ bădiţă când gândesc^ 
N’aştepla să te doresc, 
Că-s copilă desmerdată 
Şi cu dorul nenvăţată. 

Nu mai pot de dorul tău r 
Vino, bade, vino zău. 

Tu te duci, bădiţă, duci 
Pe sub fagi şi pe sub rutei, 
Dute zău, dar iară vină 
Nu mă maijlăsa străină. 
Doar nici floarea nu-i străină 
Şi ea are rădăcină. 

"Vino, zău, bădiţă, vină! 

Când treci, bade, lângă noi r 
Pune clopote la boi 
Şi pleasnă de mătasâ 
Şi pocneşte ’n boi tusşasă 
Să te-auz, dragă, dinj s casă 
Din casă de după masă. 
De-oiu fi moartă de beteagă,. 
Mi-oiu face inima ’ntreagă 
Şi-oiu ruga pe maică-mea 
Să deschiză fereastra 
Să mă uit la dumneata 
Şi să-mi treacă durerea. 

Dragostele tinerele 
Nu se fac din floricele. 

Ci din buze subţirele. 

Din degete cu inele 
Şi din grumaz cu mărgele. 

Urâtul din ce-i făcut? 

Din omul care-i tăcut. 
Pune-o buză peste alta 
,Şi urâtu-i iată gata. 
Dragostea din ce-i făcută ? 
Din omul cu vorbă multă 
Zice o vorbă, zice două, 
Dragostea e’ndată tfiouă. 

Foae verde de secară 
Iubeşte-mă, bade, iară, 

Că nu m’ai iubit o seară, 

Ci doi ani întregi şi-o vară. 
Iubeşte-mă dacă-ţi plac, 

Dacă nu, silă nu-ţi fac. 
Iubeşte-mă din văzut, 

Dacă nu mă poţi mai mult. 

35 . 

Săraca străinătate. 

Mult avui de tine parte ! 
Vai, mâncatu-s de străini 
Ca iarba de boi bătrâni. 
Şi mâncatu-s de duşmani 
Ca iarba de boi bălani. 
Jălui-m’aş munţilor 
De dorul părinţilor 
Jălui-m’aş brazilor 
Şi de dorul fraţilor. 

Jălui-m’aş florilor 
De dorul surorilor. 
Jălui-m’aş şi n’am cui 
Jălui-m’aş codrului, 
Codrului frunzosului,. 
Codrului umbrosului. 
Codru-i jalnic ca şi mine, 
Vara trece, toamna vine, 
Pică-i frunza toată bine, 
Veşted şi pustiu rămâne. 

Poruncitu-mi-a mândra 
Pe un puiu de rândunea 
Să mă duc până la ea. 

Şi-am răspuns pe-un puiu de cua 
Că zău nu pot să mă duc, 

Că-s la umbra spinului, 

Sub mâna străinului. 

Şi străinul până cină, 

Eu i-s sfeşnic şi lumină. 

Dacă-i gata cu cinatu, 

Eu m’apuc să-i fac şi patu 
târziu, când s’a culcat, 
M’apuc şi eu de cinat. 

Iau cuţitul să-mi tai pită 
Lacrimile-mi pârâu pică. 
“Cine nu-mi crede vorba 
.Nu-i ajute precistâ. 

Vino, bade, serile 
De-ascultă mustrările, 

Cum mă mustră măicuţa. 
Bade, pentru dumneata, 
Măi bădiţă pentru tine 
Multă supărare-mi vine. 
Supărare şi ruşine, 
Probozeală ’n toate zile. 

Da decât mi-ar mai veni,. 
Mai bine te-oiu părăsi 
Părăsi-te-aş cu gândul, 

Nu mă lasă sufletul; 
Părăsi-te-aş cu gura, 

Nu mă lasă inima. 

•Cât trăeşti, bade, pe lume 
Nu striga mândrei pe nume 
Ci strigă „trei foi de ceapă" 
Nimeni să nu te priceapă. 

Şi strigă „trei foi de vie“ 
Nimeni să nu mi te ştie. 

Foie verde de trifoi 
Când treci, bade, pe la noi,. 
Nu te uita oblu ’n curte, 

Că duşmanele mi-s multe. 
Câte-s dela noi la deal 
Toate ţin pe mine alean. 
Câte-s de la noi la vale, 
Toate stau să mă omoare. 
Ci te uită peste sat, 

Vor gândi că ne-am lăsat 
Şi te uită peste rât, 

Vor gândi ca ne-am urât. 

Mult mă mustră măicuţa 
Să las seara uliţa, 

Dar eu nu o pot lăsare, 

Că satul câtu-i de mare 
Nimeni drag ca mine n’are 
Şi câtu-i satul de mereu 
Nu-i bădiţă ca al meu. 

Ba mai e un brad în munte 
Cu crengi verzi, cu verde frunte. 

Dar nici bradul cel fălos 
Nu-i ca badiul de frumos, 
Că bradul mi-e crenguros 
Şi bradul mi-e pociumpos, 
Nu-i ca badiu subţirel 
Sa mă pot iubi cu el. 

Dare-ar Dumnezeu o ploae 
Să se facă tot şiroae, 

Să crească vâlcelele 
Să se spele relele! 

Dare-ar Dumnezeu un vânt 
Să rămâe pe pământ 
Numai verde pajişte, 

Numai dulce dragoste! 

42 . 


Cât de mare-i pământu 
Ce-i mai rău ca urâtu ? 

Dar mai rea e dragostea 
Ce usucă pajiştea. 

De urât te poţi ascunde, 
Dar de dragoste n’ai unde; 
Că ori unde 
Te ai ascunde, 

Tot la suflet te pătrunde. 


- 59 - 


www.digibuc.ro 



43 . 


Floricica gingăşea, 

Mândră mândruleana mea, 
Sprâncenele dumitale 
Pene de privighetoare. 

Când le sui, când le ridici, 
Rău la inimă mă strici ; 
Când le sui când le cobori 
Din picioare mă dobori. * 

Trecu mândra lângă mine 
Şi acum nu mai văd bine. 
Nu ştiu, fi-va vrăjitoare. 
De m’a orbit aşa tare ? 
Vrăjitoare, cum vei fi, 
Mândră, eu te voiu iubi, 
Chiar de tot de m’ai orbi. 

Câte fete ardeleane 
Toate’s negre la sprâncene,. 
Numai două ’n satul meu 
Săruta-le-aş numai eu, 

Au sprânceana cam gălbie 
Făcută spre lăcomie. 

Şi cu trupul sprintenel 
Parcă*i tras printr’un inel 
Mersul lor e legănat, 
Legănat şi desmierdat, 

Gâtul cu mărgelele 
Ca cerul cu stelele. 

Pieptul cu podoabele, 
Crădina cu florile. 

Şi la graiu sunt drăgăstoase 
Şi la suflet sunt duioase 
Şi-s cu buze subţirele 
Adăpate’n tău de miere, 

Să te tot săruţi cu ele. 

Bine-i stă la cer cu lună 
Ca şi mândrei cu cunună, 
Bine-i stă la cer cu stele 
Ca şi mândrei cu mărgele. 
Buzele ca rujile, 

Poalele ca florile 
Faţa ei ca o hârtie, 

Cu condeiu pe ea poţi scrie. 

Cântă cucu 'n par de vie 
Şi acolo este o chilie 
Cu muşcată şi tămâie, 
Dragul meu acolo scrie. 

Şi când scrie, mă mângâe, 
Când citeşte, mă topeşte, 
Cu cerul mă potriveşte, 

Cu luna, cu stelele, 

Cu dragi rândurielele, 

Cu luna, cu soarele, 

Cu dragi căprioarele. 


George Mur nu. Doine 

Badea meu, tânăr băţat, 

Nici mustaţă nu i-a dat. 

Badea meu, tânăr copil, 

Roşu ca un trandafir. 

Din obraz îi pică sânge 
Unde-1 văd inima-mi plânge. 
Faţa lui ca trandafirul, 

Trupul lui ca rosmarinul. 

Cum e bradul de-arătos, 

Aşa-i badea de frumos ; 

Cum e bradul 'nalt din munte 
Aşa-i bade al meu de frunte. 

DIN ARDEAL 


După V. Onlşor, 

Doine şl strigături din Ardeal, Iaşi 

Dragostile nu se fac 
Nici din mere, 

Nici din pere, 

Nici din nuci 
Că’s mari şi dulci; 

Că dragostile se fac 
Din degete cu inele, 

Şi din buze subţirele, 

Din grumazuri cu mărgele. 

Bădiţă cu şase boi, 

Strigă când treci pe la noi 
Şi-ţi fă pleasnă de mătasă, 
Biciue s’aud din casă. 

De-oiu fi moartă de bolnavă, 
Tot oiu mâna slujnica 
Să-mi deschidă fereastra, 

Să grăesc cu dumneata. 

Mult mă ’ntreabă inima: 
Bine mi-e mie, ori ba ? 

am zis, că nu mi-i rău, 
Lacrimile ’mi curg părău, 
Ochi-mi fac baltă şi tău. 
Taci, inimă, ’n sân la mine, 
Nu mai spune către nime 
Că ţi-i rău şi nu ţi-i bine. 

Supărat ca mine nu-i. 

Nu pot mere ’n târg să spuiu, 
Nici la lună, nici la stele. 

Nici la surorile mele. 

Nici la stele, nici la lună 
Nici la maica mea cea bună. 
Nici la stele, nici la nor, 

Nici la măicuţa cu dor. 

Lumea mea cea dragă tare 
O petrec în supărare. 

Când gândesc să-mi fie bine, 
Mai mult dor şi jele’mi vine. 
Când gândesc să-mi fie drag, 
Mai mult dor şi jele trag, 

Oh, că iar îmi vine jela 
După dragostile mele. 

Trece lumea, trec şi eu, 
Ce-am făcut îmi pare rău. 
Trece lumea, treacă ’n pace, 
Ce-am făcut nu pot desface, 
Că eu am făcut, eu trag ; 
Nimănui vină nu bag. 

Unde merg cătanele 
Nu se fac bucatele, 

Nice iarbă, nice grâu 
Fără sânge până’n brău; 
Nice iarbă, nice săcară 
Fără sânge până’n scară, 
Nice iarbă, nici ovâz. 
.Fără sânge tot pe jos. 

DIN MUNTENIA 


dupâ G.’Dcm, Teodorescn 

Poesii populare, bucureşti 1885, 

Tinereţe ce am avut 
Cu amar le-am petrecut, 

Cu amar şi cu oftat, 

Cu dor şi cu suspinat. 

Cine n’are dor pe lume 
Vie să-i dau dela mine 
Că la mine-i dorul greu, 

Urgia lui Dumnezeu. 


79 - 


www.digibuc.ro 



Dorule, tiran cumplit, 
Dece m’ai îmbătrânit ? 
Ca să stau să te jelesc. 
De tine să mă topesc 
Şi la alţii să privesc. 
Ori să-mi duc oftările 
Pe toate cărările 
Pe unde cresc florile? 

Drum la deal şi drum la vale, 
îmi fac veacul tot pe cale, 
N’am în lume sărbătoare. 
Ostenit, mereu de ducă, 
Noaptea’n codru mă apucă, 
Copacilor sunt nălucă... 


■George Murau, Douie 

Sue mândra pe colnic 
Răsucind la borangic 
Şi pe fus n’a pus nimic, 
Cu-ochii duşi după un nor 
Bată-te pustia, dor ! 

Când eram în floarea mea 
Sburam ca-o turturea, 

Nu mă ştia nimenea. 

Şi sburam din cracă ’n cracă, 
N’avea nimini ce să-mi facă. 

Şi sburam din frunză ’n frunză, 
N’avea cine să m’auză. 

Dar un hoţ de vânător 
Smulse trei fire de păr 
Şi făcu un lăţişor 
Şi mă prinse de picior. 

Nu mi-e ciudă că mă prinse 
Ci mi-e ciudă că mă ’nchise. 
Şi mă puse ’n colivie 
Mai mult moartă decât vie. 
Săriţi, fraţi, care mai poate, 
Să mă scoateţi de la moarte,. 
Din neagra străinătate. 

Foicică bob de mac-, 

Nu mai ştiu ce să mă fac. 
Cu nimica nu mă’mpac: 
Cine-mi place eu nu-i plac, 
Doru-i duc şi doru-i trag. 
Foicică colilie 

Nu mai ştiu ce* o să mai fie, 
Că nimic nu mă mângae: 

Cui plac eu nu-mi place mie, 
Doru-i duc, dor mă sfâşie. 

Decând, mândro, ne-am iubit 
Duşmanii ne-au îngrădit 
Nu cu pari, mici cu nuele, 
Numai din cuvinte rele. 
Dare-ar Dumnezeu un vânt 
Să dea gardul la pământ, 
Numai parii să rămâie 
Duşmanilor de tămâie. 

Foae de pelin, 
Voinicul de străin 
Ca mărul din drum : 
Cine’n drumu-i trece. 
Merele- i culege, 

Cine se opreşte 
Mi-1 sburătoreşte, 

Cr ngile că-i frânge 
Şi tulpina-i plânge 
Cu lacrimi de sânge. 

— Taci, tulpină, taci, 
Că n’ai ce să faci. 

Nu e vina ta, 

Ci e vina mea ; 

Când te-am răsădit. 
Nu te-am îngrădit. 

Auzit de mine 

Fire-ar ceasu-afurisit 
Când m’apucai de iubit! 

Mai bine aş fi murit. 

Foae verde a bobului 
Din pricina dorului 
Şi din a iubitului 
Fac umbră pământului. 

MOLDOVA 


După t\ Pantfile, cAitace de 
ţară, ed. Academiei Romăne, Bu¬ 
cureşti 1913. 


Foaie verde trei alace, 

Fâ-mă, Doamne, ce mă-i face, 
Fă-mă pasăre de-argint 
Şi cu penele de vânt, 

Să mă duc unde nu-i gând. 

Fă-mă, Doamne, o păsărea 

Să mă duc pe unde-oiu vrea 

Şi să sbor 

Unde mi-i dor 

Şi să trag 

Unde mi*i drag. 

Foaie verde de sulfină, 

Ici în vale ’ntr’o grădină 
Mi se plimbă o copilă 
Cu părul lăsat pe spate. 
Inima-mi în piept se bate 
Şi se bate cu putere* 

De frumoasa ei vedere. 

— Spune-mi, fată b^lăioară, 
Eşti nevastă ori fecioară ? 

Ori eşti fată de ’mpărat 
Sau, vr’un vis ce am visat ? 
— Nu sunt fată de ’mpărat, 
Nici vr’un vis ce ai visat, 

Ci sunt floare de mare, 

Cine mă sărută, moare. 


- 96 - 


www.digibuc.ro 



66 . 


Foaie verde trei căline. 

Arde inima în mine 
După cel ce nu mai vine. 
Inima în mine-i arsă 
După cel ce-i dus de-acasă. 
Inima în mine-i scrum 
După cel ce-i dus la drum. 

O, săracă inimioară. 

Mult mai arzi în foc şi’n pară 
După badea dus în ţară, 

Mult mai arzi ca un tăciune 
După badea dus în lume. 


George Murau, Doine 


97 - 


www.digibuc.ro 



67 


Să nu-mi mai trimiţi scrisoare. 
Nu fă dorul Qa să sboare 
Peste câmpi, peste păduri 
Peste văi şi arături, 

Că scrisoarea-i pătimaşă 
Şi eu sunt tot păgubaşă. 

Că dorul din cea scrisoare 

« 

Pan’ la mine poate moare. 
Măcar cât de puţintel 
Vin’ la mine tu cu el, 

Când cu gura l-ai aduce, 

Mie mi-ar părea mai dulce. 

Foaie verde de negară, 
Este-un nuc cu frunza rară, 
Cântă cucul de s’omoară. 
Sus în vârful nucului, 

Cântă puiul cucului, 

Iară jos pe-o rădăcină 
Cântă maica cea bătrână. 
Şi-aşa cântă de cu foc, 

De stă călătoru ’n loc. 

Dece stă, tot ar mai sta 
Şi tot ar mai asculta. 
Spune cucului să tacă, 
El se sue sus pe cracă 
Şi tot cântă de te seacă 
Ca la inima pribeagă. 
Lasă cânte cum el ştie 
C’aşa-i bine ’n pribegie. 

Vai şi amar, puică, ’i de mine 
Că mi-i gândul ţot la tine. 
Unde merg, unde mă ’ntorc 
Parcă merg pe drum de foc. 
Picioarele merg pe cale 
Gândul mi-i la tine ’n vale 
Picioarele-mi merg pe văi, 
Gândul mi-i la ochii tăi. 

Dragostea s’o las nu-mi vine 
Că-i, bădiţă, dela tine 
Şi-are ’n mine multe vine 
Are vână din tulpină 
Şi alta din rădăcină 
Care-mi ţine sufletul* 

Care-mi ţine inima 
Cu lacăte de aramă 
Şi-o curea cu cataramă 
Şi cu clenciul de argint, 

Că nu-i alta pe pământ. 

Lelea ’i scumpă cât o salbă, 
Floarea badei, floare albă, 
Floarea badei rourată 
Şi n’o dau pe lumea toată. 

— Tu te-ai dus şi m’ai lăsat, 

* Cine, bade, ţi-a dat sfat ? 

i 

— Sfat mi-a dat frunza de fag 
Să iubesc cine mi-i drag 

Sfat mi-a dat frunze de prun, 
Să iubesc şi să nu spun ! 

Sfat mi-a dat frunza de nuc 
Să iubesc şi să mă duc. 


- 104 - 


www.digibuc.ro 




73 . 


Dorule pribeag, 

Ce mă faci să zac ? 
Dorule nătâng, 

Ce mă faci să plâng ? 

Foae verde ismă creaţă 
Puica badei cea iubeaţă 
Numai geme şi oftează. 

Intră ’n casă o apasă 
La portiţa nu cutează, 

Afară mâinile ’şi frânge, 

Intră ’n casă, ’ncepe a plânge-- 

Frunzuleauâ de agud, 

Cine, Doamne, a mai văzut, 
Cine, Doamne, a cunoscut 
Grădină fără părlaz, 

Om bătrân fără necaz, 
Fântână fără cărări, 

Voinic fără supărări, 
Dragoste fără mustrări. 

Drag mi-i a trăi pe lume, 
Frică mi-i că mor ca mâne 
Şi rămân toate de mine. 
Vine moartea într’o noapte 
Te desparte dela toate 
Şi te duce ’n cimitire 
Şi toarnă lut peste tine, 
Pământul cu iarba verde. 
Trece mândra nu mă vede 
Numai cerul mă mai plânge 
Cu lacrimi roşii de sânge, 
Păsările mă mângâie 
Şi copacii mă tămâie. 

Las’, dragă, descântecul 
Şi începe cântecul. 

De cât să mă ţii la tine 
Cu descântece pe mine, 
Mai bine m’ai fermeca 
Cu toată făptura ta. 

Am iubit şi-am să iubesc 
Măcar să mă săvârşesc. 
Moară lumea de necaz. 
De dragoste nu mă las. 
Moară lumea de mânie 
C’am să iubesc pe vecie. 

Fiunză vesde iarbă mare 
Are mă-sa fată mare. 

Când se duce ’n şezătoare 
Şi cu ochii mă priveşte, 

Inima în mine creşte. 

Nu ştiu ce are la ochi, 

Cum mă uit, mă şi deochi; 
Nu ştiu ce are la gură, 

Cum vorbeşte, mintea-mi fură 
Şi de dau ca să-i vorbesc, 

Tot la vorbe incălcesc 
Şi pe loc şi amuţesc. 

Lămâioară ’nrourată, 
Mândruleana mea ’i bogată, 
N’are boi şi n’are vaci, 

Că averea poţi s’o faci. 
N’are bani, n’are pământ, 
Are gură şi cuvânt. 

Doi luceferi şi sprincene 
Când îi vezi, îţi pică lene. 
Când te ard, te şi topeşti, 
Pare-ţi că îmbătrâneşti. 

Şi apoi, place-mi averea 
Care-o are mândra mea. 

Puică, sprincenele tale 
Pene de privighitoare. 

Când le sui, când le cobori 
Din picioare mă dobdri. 
Când le sui, când le ridici, 
Inima tu rău mi-o strici. 


Oeorge Murnu, Doine. 

Floare mândră de cicoare 
Sufleţelul rău mă doare: 

M’a duruf, m’am descântat 
Şi cu apă m’am scăldat 
Şi cu apă nencepută 
Şi cu aghiasmă stătută. 
Foileanâ trandafir, 

C’am scăpat, eu mult mă mir 

Ajutat-a Dumnezeu 
Să fie norocul meu; 
Leacul mi l-am căpătat 
Dela mândra mea din sat, 
Nici în apă, nici în boz, 
Nici în frunză de rogoz, 
Numai cu frunză de tei 
Şi cu descântecul ei! 

Las şi plugul la arat 
Pentr'un fleac de sărutat; 
Las şi boii amândoi 
Şi-apuc drumul înapoi, 
înjug boii şi pornesc, 

Iar la mândra mă gândesc. 
Dau o brazdă, alta dau 
Şi pe urmă iar mai stau, 
Că nu-i vreme de arat 
Şi nu-i vreme de lucrat 
Pe câmpul cu florile 
In satul cu mândrele. 

Cucuie, bun cântător, 

Ia zi-mi tu de-un pic de dor,. 
Zi-mi de dor .şi zi-mi de jele 
Pentru tinereţi de-a mele. 
Zi-mi de jele şi necaz 
Pentr’un suflet şi-un obraz. 
Cucuie, pasăre sură, 
Săruta-te-ar neică ’n gură, 
Zi-mi de dor şi zi-mi de jele- 
Că m’ apasă zile grele. 

Fa Ileană mândruleaHă, 
La inimă mi-ai pus rană, 
Nu mi-i rana din cuţit, 
*Ci din vorba ce-ai grăit. 

Ce te legeni, codrule. 

Fără ploae, fără vânt 
Şi te pleci pân’la pământ ? 

— Da cum nu m’oiu legănai 
Dacă-i dusă vremea mea 
Şi- acum vine iarna grea ? 

Vântul bate vălurele 
Şi-mi aduce dor şi"jele 
De pe unde-s păsărele; 
Vântu-mi bate 'năduşit, 
Frunza-mi pică la pământ 
Şi mă lasă amărât, 
Vântu-mi bate cam domol 
Păsările se duc stol 
Şi mă lasă pustiit, 

De mă clatin la pământ 
Fără ploae fără vânt ! 

Inimă cu venin mult, 

Până când tot plâns s’ascult ? 
Inimă, nu te mâhni, 

Eu cât lumea n’oiu trăi. 
Şi-oiu trăi o vară, două, 

Şi ne-om topi ca o rouă, 

Ca rouă. pământului 
Şi ca iarba câmpului. 

Frunză verde de arţar 
Rău de mine, rău şi-amar; 
Stau aşa şi mă chitesc, 
Spre pădure să pornesc, 
Văd păserele sburând, 

Aud pe-altele cântând. 

Aud două păserele 
Colo’n tufa de nuiele; 

Nu mai pot s’ascult jele; 

Plec capul, văd lăcrimioare, 

Mă gândesc la surioare, 

Dau s’ascult o turturea, 

Tristă ca inima mea; 

Limba ’ntoarce, limba ’ntoarce,. 
Cântecul ei lacrimi stoarce. 

Măi bădiţă şi-al meu drag, 
Bolnavă-s şi am să zac, 
Bolnavă-s şi nu am leac. 
Bolnavă-s şi n’am crezare 
Şi n’am leacuri de’ndreptare. 
Nu pot să mă lecuiască, 
Inima să-mi potolească 
Doftori din ţara nemţească ; 
Nu-s doftori leacuri să-mi dee 
Boala din trup să mi-o iee... 

Şi-apoi şi-apoi dragostea 
M’a băgat în boală grea. 

Şi m’am dus la maică-mea 
De boală ca să-mi descânte, 
Mama ’ncepe ca să-mi cânte, 

Şi m’am dus la mândra ’n zori 
Ca să-mi descânte cu flori. 
Leacuri de tămăduit; 

Ea mai rău m’a ’mbolnăvit. 

Foaie verde mărgărint 
De când umblu în iubit 
Doar cu dorul mă măngăiu 
Şi-i pun seara căpătăiu. 

Am intrat în primăvară, 
Dorul mândrei mă omoară 

Când o văd venind la plug, 
Scot dia brazdă şi desjug 
Şi nu mi vine nici c’o treabă, 
Vine numai de mă’ntreabă: 

— Bade, spune de ţi-s dragă? 
I-aş răspunde că mi-i dragă, 
Limba ’n gură mi se leagă 
Şi nu pot să-i tăinuesc 
Să-i spun câte pătimesc 
De când dorului slujesc. 

Mai lin, dorule, mai lin, 
Că sunt pe pământ străin; 
De-ar fi pe la locul meu, 
Te-aş chema să vii mereu. 
Cine are dor pe vale 
Ştie luna când răsare 
Şi noaptea câtu-i de mare. 
Cine are dor pe luncă 
Ştie luna când se culcă 
Şi noaptea câtu-i de lungă. 

Frunză verde foi de fragă, 
Cine spune că i-s dragă 
E sătul şi ’ndestulat 
De iubit şi de umblat. 

Eu iubesc, dar nu aşa 
Cum iubeşte cineva: 


Georg# Murau, Doine . 

Astăzi vine, mâne pleacă, 
Rămâi cu inima seacă. 

La mine cine-a venit 
Dragostea mi l’a robit; 
Cine mi-a păşit pe prag 
Nu-i mai zice alta drag. 

Frunză verde mere creţe, 

Vai sărmane tinereţe 1 
Cum se duc pe rând pe rând 
Şi mă lasă suspinând, 

Fără dor, fără putere, 

Fără nici o mângâiere. 

Duc şi duc necazuri grele, 
Toate gândurile rele. 

după Mihaii Canianu 

PoetH populare. Doine. Colecţiunea 
Saraga—Iaşi 1888. 


Cine iubeşte şi lasă 
Blestemat să n’aibă casă, 
Da nici casă 
Şi nici masă 
Şi nici inimă voioasă 

Aibă pasul racului 
Şi tihna gândacului 
Şi odihna vântului 
Pe faţa pământului; 

Să fie rumăn ca ceara 
Şi verde ca mătasa 
Şi bătut ca iarba ’n vânt, 
Ca şi frunza pe pământ 

Frunză verde de susai, 

Cată, maică, cui mă dai. 

Nu căta argintului 
Şi mă da urâtului, 

Că argintul şade’n ladă, 

Dar urâtu şade'n vatră 
Şi mă'ntreabă câteodată : 

— Ce şezi, dragă, supărată? 

Nu şed eu de nici un rău, 
Ci şed de urâtul tău. 

Ardă-te focul, urât, 

Boală fără crezământ. 

Din a mea copilărie 
Mi-ai fost dăruit tu mie 
Şi-acum uite că sunt mare 
Şi de tine n’am scăpare. 

De m’aş duce, duce’n lume, 
El se ţine după mine. 


— 135 — 


www.digibuc.ro 




97 


Corbe, corbe, spune-mi mie, 

Ce ţi-i ţie ? 

De ţi-i foame, 

Să* ţi dau poame, 

De ţi-i sete să te adap. 

De arsură să te scap. 

— Nici mi-e foame, nici mi-i sete. 
Dar mi-i dor de codru verde. 

Aş mânca din trup de turc 
Şi-aş bea sânge de haiduc, 

Şi-aş mânca din trup de boi 
Şi-aş bea sânge de ciocoi. 

Frunză verde de scumpie, 
Inima prea multe ştie, 

N'are gură să le spue 
Nici condeiu ca să le scrie,- 
Dar spurcata de beţie 
Are cheie şi descue 
Tot la lume să mă spue. 

După. Al. Vasllln, Cântece* 
Bucureşti 1909 (ediţia 
Academie! Române) 


Sărmana inima mea 
Iacă’ncepe a mă durea. 
Şi-aşă^ mă doare de tare 
Că mă surpă de călare. 
Aşa mă doare de rău, 

Nu pot sta ’n picioare eu 

Sărmana inima mea 
-Mult ţi-i neagră ca tina, 
Ca tina de vară 
Şi de primăvară 
Bătută la ţară 
Şi de dobitoace 
Trăgând la otace 
Şi la iarmaroace 
Şi ’ncolo şi ’ncoace. 
Sărmanul sufletul meu 
Mult înnoată ’n sânge rău 
Ca şarpele la dudău 

Şi-a ’nnota cât oiu fi eu. 
Sărmana inima mea 
Mult înnoată ’n voe rea 
Ca şerpoaica la ^perdea, 
Şi-a ’nnoia cât a fi ea. 

ÎOO. 


MARAMUREŞ 


După TitBudn, Poezii popu¬ 
lare ain Maramureş. 

Bucureşti, 1308. 


De când trăesc cu necaz 
Piere-mi floarea din obraz 
De când trăesc cu urît 
Mi-i obrazul pământit. 

ÎOI. 

Busuioc, floare cătată, 

Vino, mândro, de mi-arată 
Unde ne-am iubit odată. 

Că de când ne-am despărţit, 
Dorul m’a îmbătrânit. 

Săraci. cărările mele, 

Cum umblă mândra pe ele 
Tot plângând şi tânguind, 

Şi la mine tot gândind. 

Pe dealul Săcelului 
Vine-mi dorul mândrului, 
Aşa’mi vine de fierbinte, 

Să. stau pe loc m’aş aprinde. 
Dar cu-atâta am noroc 
Că mă duc, nu stau pe loc. 
Suflă, vinte, pe păminte, 
Scoate-mi pe mândru nainte, 
Că de doru-i m’oiu aprinde. 
Pădurice de brad mare, 
Scoate-mi mândrul pe cărare. 


Oeorge Murau, Doine . 

Stau fetele şi mă’ntreabă: 
Dece port cămaşă neagră ? 
Eu le spun c’aşa mi-i dragă. 
Soponită mi-i urîtă, 

Neagră mi*i mai potrivită 
Că mi e inima cernită. 

Străină străinătate, 

Mult mi-ai fost soră şi trate. 
De-aş umbla şi cu merinde 
Pe cât soarele cuprinde, 
Străinul parte nu-mi prinde. 
De-ar merge cât de departe, 
Nu-mi găsesc surori şi frate 
Şi străin să-mi prindă parte. 

Poţi umbla şi cu lumină 
Prin ţara care-i străină, 

Tot nu afli om cu milă, 

Cu iubire de inimă. 

Poţi umbla şi ’n lumea toată. 
Nu găseşti mamă şi tată 
Inimă străină dreaptă. 

Codrule cu frunză lată 
Că mi-ai fost tare bun tată. 
Când m’a urît lumea toată. 
Codrule cu frunză lungă, 

Că mi-ai ţinut când-va umbră- 
Mi-ai fost ca o mamă dragă 
Când m’a urît lumea ’ntreagă- 
Codru cu frunză domnească, 
Gerul nu te vestejească, 

Că eşti casă românească. 

Aceste cântice sunt traduse după colecţia 
de poezii populare, macedo-române tipărite în 
Materialuri folkloristice, culese şi publicate 
prin îngrijirea Iui Gr. G. TocUescu, Bucureşti 
1900. Traducerile sunt libere şi făcute şi pe 
baza altor variante inedite. 

DIN MACEDONIA 


La mijloc de munţi departe 
Pe la două fântânele 
Un voinic rănit de moarte 
Tot se vaetă şi geme. 
Paseri negre ’l înconjoară, 
Dau din aripi, se coboară. 
El se roag’ aşa de ele : 
„Aveţi milă, păsărele. 

'Numai trupul mi-1 mâncaţi, 
Capul, mâna mi-o lăsaţi, 
Mâna dreaptă să scriu carte 
La părinţii mei departe, 

La părinţi, la frăţiori 
Şi la dragile-mi surori 
Şi la una 

Care’i mândră ca şi Luna, 
Osemintele să-mi strângă, 

Zi şi noapte să mă plângă. 

— Draga mea, frumoasă fată, 
Când te-am sărutat vr’odată, 
De vorbeşte lumea toată ? 

— Mai de unăzi pe’nserate. 

Pe ’nserate, pe ’nnoptate 
N’avea cine să ne vadă 

Pe cărarea din livadă. 

— Ne văzură zorile 
Şi privighetorile, 

Pomii toţi cu florile 
Ne cântară, 

Ne trădară 

Şi ne ştie ’ntreaga ţară. 

Bat’o Dumnezeu s’o bată 
Pe-a ta maică vinovată, 

Că mi te-a. făcut frumoasă, 
Prea frumoasă şi arătoasă 
Şi când mi-ai eşit nainte, 
Am rămas buimac la minte. 

Nici n’am mai cătat în urmă 
Şi-am uitat de biata-mi turmă 
Şi prin ţarini semănate 
Oile-mi fugiră toate. 

Şi ogoarele păscură, 

Multă pagubă-mi făcură. 

Bat-o Dumnezeu s’o bată, 
De tot mielul o postată, 

Un snop mare de oiţă. 

De berbece o căpiţă 
Şi jitaru mi luă tambaru. 
— Nu-te mai boci, bădiţă, 
Paguba-ţi împarte-o’n două, 
Jumătate las’o mie. 
Jumătate ţi-o las ţie. 


Gtorge Marnu, Doine, 

Munţilor, noroc de voi, 
C’aşteptaţi să vie vara 
Să vă crească florile 
Pe toate plaiurile, 

Pe toate ramurile. 
Munţilor, noroc de voi, 

Că pe lume n’a veţi parte 
Nici de jale, nici de moarte 
Numai noi, săraci de noi, 
Tot necazuri şi nevoi 
Şi ca apa trecători 
Şi ca frunza pieritori 1 

Lasă-ţi furca, lasă-ţi fusul 
Şi eşi, mândro, la fereastră, 
Eşi, frumoaso, la fereastră 
Şi cântarea mea ascultă 
Ca să-ţi spun de unde ’ncepe 
Dragostea, din ochi purcede 
Şi la buze'se coboară, 

Pică ’n sîo la inimoară, 

Prindo acolo rădăcină. 

Dacă J n sîn se ’ncuibă tare, 

N’are leac şi vindecare 

N’are leac şi vindecare 
«se «gen 

JFără dacă omul moare. 

— Mândro, hai plecăm la munte- 

— Nu viu, bade, că mi-e teamă,. 
Că mi-e teamă să fim singuri. 

— „Nu te teme, tu frumoaso, 
Pun chezaşi să-ţi fie munţii, 
Spânzur sabia-mi la umăr 

Şi iau puşca mea pe braţe 
Şi-mi leg calul de picioare. 

Leg şi câinii să nu latre". 

Fata se ’nşelă şi merse, 

Ea cu el plecă la munte. 
Tocmai pe la miez de noapte. 
Munţii au pornit să vue, 
Sabia ’ncepu să taie, 

Puşca începu să tragă, 
Şi-armăsaru să necheze, 
Câinele a pustiu să latre. 

—„Fată, nu jăli, nu plânge r 
Că eu nu te luai pe-o seară. 
Ci te luai pe toată viaţa. 


- 167 - 


www.digibuc.ro 




112 . 


— Tu cu mândre plete, 
Floare între fete, 

Vino şi mă scapă, 

Dă-mi un pic de apă 
Că eu mor de sete, 

Apă dă-mi să beau. 

— N’am în ce să-ţi dau 
Şi nici am ce da. 

— Dă-mi în gura ta, 
Gură de dudie, 

Gură de nâmlie. 

— Gura-i pentru mine, 
Nu e pentru tine. 
Tinere, străine, 

Calea nu mi-aţine 
Ca să-ţi fie bine. 

C’am frate şoiman 
Care 'i căpitan. 

Căpitan la munte 
Şi voinic de frunte. 

Şi el trage drept, 

Dă cu plumbu ’n piept. 

Frumuseţa fetelor, 

Frigurile junilor, 

De trimit corăbii dalbe 
La Veneţia cea veche 
Să le-aducă alesul balsam. 
Leacul făcător de bine 
Ca să-l bea şi să le-aline 

Frigurile cu arsură 
Dup’a mândrelor făptură. 
Tu care mi eşti, dragă mie 
Şi-ai pe buze iasomie, 

Pe cosiţe aurărie, 

Vorba ta mi-i doftorie. 

Pag. 16 an în Ioc de ian 
» 23 cernită în loc de cernută 

, 48 săraca în loc de săracă 

„ 60 Floricica în loc de Floricică 

» 71 în capul versului al 3-lea omis eu 

, 73 jela în loc de jele 

, 93 nu-i gând în loc de mi i gând 

, 96 am visa în loc de am visat 

„ ci sunt în loc de ci eu sunt 
„ 104 frunze în loc de frunza 
, 106 portiţa în loc de portiţă 
„ 122 jele în loc: de jele 

